KRAAM…Natuurlik: Geboorte Drie: Tuis, uiteindelik! | goeienuusloli
Goeienuusloli praat KRAAM…Natuurlik: Geboorte Drie
Hoekom ek nie teen dié tyd besluit het om my droom op tuisgeboorte te laat vaar nie, weet natuurlik niemand, behalwe my man en vroedvrou🙂
Ek was mos nou al ‘n gesoute ‘kramer’ en mamma, en gesond, jonk en reg om te druk ….voor my vroedvrou sou aftree😉
Lees asb.hier oor die gebruik van vroudvrouens om te kraam, i.p.v. gyneas of dokters.
Die EDD breek aan, en ek is full term…en warm. Dis Januarie.
5 uur die oggend begin my maag werk…8:45 dieselfde oggend is boetie nommer drie gebore. (Twee dae verby sy datum, en 4.1kg later)
By die huis, in my eie bad, nie die een wat ek gehuur het, en sonder water….eish😯
Totale duur van bevalling: 3 ure 45 min. …eish😐
Dit was als beplan, elke stappie gevolg tot die T.
Na ek van die bank af opgestaan het, omdat my maag seer was het ek gesê : “Manlief, ek dink ek gaan vandag kraam. Miskien moet jy die kinders maar gaan aflaai.” Almal uit na Ouma, en ek is alleen. Daar is mos nog so 10 ure oor?
En bel die vroedvrou….terug toilet toe…en ek begin… panic.
Dié krampe ken ek mos nou altegoed…en bel weer…MY MAN.
“Nee liefie. Kom terug.”
“Maar ek is nog nie by Ma nie”
“Ek sê, KOM TERUG. EK GAAN KRAAM.”
Die kinders is saam, en my ma kom agterna…met vroedvrou in sleep…daar waar ek op die toilet sit….
Daar was nie tyd vir opblaaswaterbaddens tap en musiekies speel, of voete vryf nie…die dame ondersoek my en spreek my aan :
“Get in the bath. You are going to push this baby out, NOW.”
Ons Suid-Afrikaners word mos gespot deur die buitelanders oor ons gebruik van die woord ‘nou-nou’ of ‘just now’….wel, dit was toe ook nie nou-nou nie maar NOU. EN NOU dadelik!!!!! :mrgreen:
Ek het ons kleine seun, uitgedruk met een kontraksie. (Dit sê ek nie om te spog nie, maar eerder om te erken dat ek POEP bang was. Dit was my vroedvrou se gesig. Sy was kalm, maar geset, korporaalagtig, dood, strak, ferm sagkens Hitler-agtig?)
Hoe dan nou Loli? Wat het fout gegaan? My babatjie het saam met my begin stress, en sy eerste stoelgang gemaak binne in my baarmoeder. Dit lek uit as lig bruinerige vloeistof. My vroedvrou het dadelik geweet dat daar nie tydspeling is nie, en my toegelaat om normaal te kraam, sonder water. Sy het my seun se lugweg skoon gesuig en suurstof toegedien….hom op my bolyf geplaas…vir al die euforie… heelaas.
(Get this. As ouerpaar kry mens die geleentheid om self die plasenta te begrawe😛 Bietjie weird, maar tog baie spesiaal)
vetrou jou vroedvrou
berei so goed moontlik voor
weet dat jy nie sommer ondersteuning gaan kry van vriendinne/familie/naaste geliefdes nie
Ontspan . Derduisende vrouens wêreldwyd doen dit elke dag, en Suid-Afrikaanse vrouens kan!
Ontspan. Jou baba gaan kom.
Wat leer mens deur my ervaring?
elke mamma is uniek
ek glo natuurlik 80% + van vroue kan natuurlik kraam, maar dat hul nie die geleentheid gegun word in ons land deur honger mediese fondse, en masjiene wat ‘leuens’ vertel. bv. ‘Your baby is in distress’ (ALLE BABAS se hartjie klop vinniger voor geboorte. ‘Your baby’s umbilical cord is wrapped around it’s neck’ ALLE BABAS sin is omtrent altyd, die Dr. moet dit eenvoudig afhaal, en so gaan die witleuens aan)
Moet almal by die huis kraam? NEE! Beslis nie, maar jou liggaam kan.
Ek sou dalk nie weer nie, maar kyk nou net. Ek het nie eers geweet ek is in labour nie. My pyne was soos maagwerk met my derde baba, en ek kon netsowel langs die pad gekraam het oppad hospitaal toe of in ‘n boom!….dan was dit nou éérs natuurlike kraam! Wat is jou bekommernis oor watergeboorte, tuis of natuurlik kraam ? Vra jou vrae hier…
2 comments on “KRAAM…Natuurlik: Geboorte Drie: Tuis, uiteindelik!”	Toortsie	September 13, 2012
Eks bly dit het goed afgeloop.
This entry was posted on September 12, 2012 by Loli Pretorius in Ek is so gebore!,Nelspruit Nou,Tips,Vrouens and tagged baba, bad, distress, just now, kom, kontraksie, kraam, leuens, masjien, neck, normaal, nou-nou, ontspan, opblaaswaterbaddens, plasenta, stoelgang, stress, suid-afrikaans, swanger, toilet, tuisgeboorte, umbilical cord, vrouens, weird, wrap.	Shortlink